Odškodnina za poškodbo pri delu je pravica vsakogar, ki je znotraj delovnega procesa utrpel duševno ali telesno poškodbo. Višina izplačane odškodnine se določa na podlagi več dejavnikov, med slednje pa predvsem štejemo vrsto poškodbe in stopnjo, čas zdravljenja in stroške zdravljenja, posttravmatske posledice, prikrajšanje življenjske aktivnosti in ostale. Glavni izmed zgoraj naštetih dejavnikov, na podlagi katerih se določa višina odškodnine je stopnja oziroma vrsta telesne poškodbe. A vendar je za oškodovanca pomembno da se zaveda, da lahko že zaradi zvina ali zloma med delom prejme odškodnino za poškodbo pri delu. Najvišjo odškodnino lahko oškodovanec pričakuje tedaj, ko je med delom prišlo do posledic, ki so vodile v težko invalidnost in popolno prikrajšanje življenjske aktivnosti. Zaradi prikrajšanja delovne aktivnosti (bodisi začasne ali trajne) lahko oškodovanec pričakuje dodatno odškodnino zaradi upada dohodka, saj več ni sposoben za delo. Na podlagi izpada dohodka lahko torej vloži zahtevek za povrnitev izgubljenega dobička oziroma izpada dohodka. Drugi pomemben dejavnik pri določanju višine odškodnine za delovno poškodbo je ravnanje oškodovanca takoj po poškodbi. Na tej točki vam toplo priporočamo, da se takoj po nezgodi posvetujete z odškodninskim strokovnjakom. Pomembne so tudi izjave prič in obrazec R8, ki ga izpolni delodajalec. V kolikor je izpolnitev obrazca R8 nemogoča, lahko oškodovanec kot alternativo pridobi zapisnik inšpektorja za varstvo pri delu, enako pa služi tudi policijski zapisnik.